
	1.
	Noteikumu projekts
3. Attīstības aktivitāte šo noteikumu izpratnē ir aktivitāte, kas ir saistīta ar vienas informācijas sistēmas un tās darbībai nepieciešamo informācijas un komunikācijas tehnoloģisko resursu un pakalpojumu attīstību.
	Iebildums
Lūdzam sniegt lielāku detalizāciju lietotajam terminam "attīstības aktivitāte" pēc analoģijas spēkā esošajam regulējam (MK 31.08.2021. noteikumi Nr.597), kā arī izvērtēt vai šāds regulējums būtu nosakāms vienlīdzīgs kā valsts informācijas sistēmām tā arī iestāžu pārziņā esošajām sistēmām
Piedāvātā redakcija
-
	Arnis Jurševics (IEM)

	2.
	Noteikumu projekts
6. Informācijas sistēmas pārzinis, kurš ir atbildīgs par attīstības aktivitātes īstenošanu (turpmāk – atbildīgā institūcija), iesniedz saskaņošanai Vides aizsardzības un reģionālās attīstības ministrijā (turpmāk – ministrija) šādus dokumentus atbilstoši normatīvajiem aktiem elektronisko dokumentu izstrādāšanas, noformēšanas, glabāšanas un aprites jomā:
 
	Iebildums
Spēkā esošie noteikumi Nr.597 "Valsts informācijas sistēmu attīstības projektu uzraudzības kārtība" paredz pienākumu saskaņot ar VARAM attīstības aktivitātēm, ar kurām tiek ieviestas jaunas informācijas sistēmas vai ar kurām ietekmē esošo informācijas sistēmu tehnisko arhitektūru vai informācijas un komunikācijas infrastruktūras pakalpojumu tehnoloģisko struktūru, kā arī citu institūciju informācijas un komunikācijas tehnoloģiskos resursus vai datu apmaiņu ar tiem. Savukārt, sagatavotais projekts paredz attiecināt pienākumu veikt saskaņošanu ar VARAM arī uz iestāžu pārziņā esošajām informācijas sistēmām, līdz ar to paredzams, ka šāds pienākums radīs papildus administratīvo slogu sistēmu pārziņem, taču nedz noteikumu projekts, nedz tā anotācija nesniedz skaidrojumu par mērķiem un ieguvumiem, kādēļ būtu nosakāms šāds pienākums sistēmu pārziņiem. Ievērojot minēto, aicinām pārvērtēt šāda pienākuma ieviešanu vai noteikt striktākus kritērijies (piemēram, izmaksu slieksnis, uzskaitīt jomas, dokumentu vadības sistēmas, personāla vadības sistēmas vai tamlīdzīgi), pie kuriem pārziņiem būtu jāskaņo attīstības aktivitātes ar VARAM. 
Piedāvātā redakcija
-
	Arnis Jurševics (IEM)

	3.
	Anotācija (ex-ante)
1.3. Pašreizējā situācija, problēmas un risinājumi 
	Iebildums
Noteikumu projekta 3. punkts nosaka, ka attīstības aktivitāte šo noteikumu izpratnē ir aktivitāte, kas ir saistīta ar vienas informācijas sistēmas un tās darbībai nepieciešamo informācijas un komunikācijas tehnoloģisko resursu un pakalpojumu attīstību. Bet noteikumu projekta 4. punkts nosaka, ka informācijas sistēmu attīstības un izmaiņu darbības, kas šo noteikumu izpratnē nav kvalificējamas kā attīstības aktivitātes, tiek veiktas atbilstoši institūciju IKT risinājumu izmaiņu pārvaldības kārtībai. Ņemot vērā to, ka attīstības darbības var nebūt kvalificējama kā attīstības aktivitāte, nav skaidrs, kā un kas skaidri noteiks kvalifikāciju vai tās kritērijus. Ņemot vērā minēto, lūdzu papildināt noteikumu projekta anotāciju ar atbilstošu skaidrojumu, kā nošķirt minētās darbības un attīstības aktivitātes. 
Piedāvātā redakcija
-
	Lana Tauriņa (VRS)

	4.
	Anotācija (ex-ante)
1.3. Pašreizējā situācija, problēmas un risinājumi 
	Iebildums
Robežapsardzības informācijas sistēma "RAIS" tika izstrādāta par Eiropas Reģionālās attīstības fonda (ERAF) līdzekļiem, tomēr, ņemot vērā, ka ir pagājis attiecīgais atskaites periods Centrālajai finanšu un līgumu aģentūrai (CFLA), jau vairāk kā piecus gadus "RAIS" tiek uzturēta par valsts budžeta līdzekļiem. Ņemot vērā, ka noteikumu projekta 2. punkts attiecas uz esošām informācijas sistēmām, lūdzu sniegt atbilstošu skaidrojumu noteikumu projekta anotācijā, vai noteikumu projekts ir attiecināms arī uz informācijas sistēmām, kas ir izstrādātas par Eiropas Reģionālās attīstības fonda līdzekļiem, bet uzturētas par valsts budžeta līdzekļiem. 
Piedāvātā redakcija
-
	Lana Tauriņa (VRS)



